**Ministru kabineta noteikumu projekta “Valsts sociālā atbalsta pedagogiem piešķiršanas un administrēšanas kārtība” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir sniegt valsts sociālo atbalstu tiem pedagogiem, kuriem līdz pensionēšanās vecuma sasniegšanai ir mazāk nekā trīs gadi un kopējais pedagoga darba stāžs valsts un pašvaldības izglītības iestādēs, kas īsteno vispārējās izglītības programmas, ir vismaz 25 gadi, tai skaitā pēdējie pieci gadi pirms izglītības iestādes likvidācijas vai reorganizācijas nostrādāti pašvaldības izglītības iestādē, kas īsteno vispārējās pamatizglītības vai vispārējās vidējās izglītības programmas. Projekta spēkā stāšanās laiks no tiesību akta projekta pieņemšanas brīža. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekta “Valsts sociālā atbalsta pedagogiem piešķiršanas un administrēšanas kārtība” (turpmāk – projekts) izstrādes nepieciešamība izriet no 2017. gada 22.novembrī pieņemtā likuma “Grozījumi Izglītības likumā”, kas stājās spēkā 2018. gada 1. janvārī 14.panta 40.punktā un 52.panta ceturtajā daļā dotā deleģējuma Ministru kabinetam noteikt kārtību, kādā piešķir valsts sociālo atbalstu tiem vispārējās pamatizglītības un vispārējās vidējās izglītības programmu īstenošanā iesaistītajiem pedagogiem, kuri pašvaldības vispārējās izglītības iestādes reorganizācijas vai likvidācijas gadījumā zaudē pedagoga darbu, kā arī noteikt institūciju, kas administrē valsts sociālā atbalsta izmaksu vai pārtraukšanu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts paredz sniegt valsts sociālo atbalstu tiem pedagogiem, kuriem līdz pensionēšanās vecuma sasniegšanai ir mazāk nekā trīs gadi un kopējais pedagoga darba stāžs valsts un pašvaldības izglītības iestādēs, kas īsteno vispārējās izglītības programmas, ir vismaz 25 gadi, tai skaitā pēdējie pieci gadi pirms izglītības iestādes likvidācijas vai reorganizācijas nostrādāti pašvaldības izglītības iestādē, kas īsteno vispārējās pamatizglītības vai vispārējās vidējās izglītības programmas. Sociālā atbalsta izmaksas finansē no Izglītības un zinātnes ministrijas (turpmāk – ministrija) šim mērķim izveidotas valsts budžeta apakšprogrammas, sociālā atbalsta izmaksu un tās pārtraukšanu administrē reorganizētās vai likvidētās izglītības iestādes dibinātājs – pašvaldība, savukārt sociālā atbalsta saņēmēju valsts pensiju un bezdarba gadījumu apdrošināšanai reģistrē Valsts sociālās apdrošināšanas aģentūra. Sociālā atbalsta apmēru aprēķina saskaņā ar Darba likumā noteikto par vidējās izpeļņas aprēķināšanu un noteikumiem par valsts sociālās apdrošināšanas iemaksu likmes sadalījumu pa valsts sociālās apdrošināšanas veidiem. Sociālais atbalsts triju mēnešu vidējās izpeļņas apmērā tiek izmaksāts ne vēlāk kā trešajā mēnesī pēc darba tiesisko attiecību izbeigšanas, savukārt, sociālais atbalsts viena mēneša vidējās izpeļņas apmērā tiek izmaksāts attiecīgi ceturtajā, piektajā un sestajā mēnesī pēc darba tiesisko attiecību izbeigšanas, ja pedagogs negūst ienākumus no algota darba, komercdarbības vai saimnieciskās darbības, nesaņem bezdarbnieka pabalstu vai vecuma pensiju.Pēc darba tiesisko attiecību izbeigšanas pedagogs iesniedz iesniegumu pašvaldībā, kura ir reorganizētās vai likvidētās izglītības iestādes dibinātāja. Pašvaldība izvērtē iesniegumā minētās informācijas atbilstību Izglītības likuma 52.pantā otrajā un trešajā daļā noteiktajam un pieņem lēmumu par sociālā atbalsta piešķiršanu līdz sešiem mēnešiem. Lai saņemtu sociālo atbalstu ilgāk par trim mēnešiem, pedagogam ik mēnesi jāapliecina atbilstība Izglītības likuma 52.pantā otrajā un trešajā daļā noteiktajam. Ja, sākot ar ceturto mēnesi, pedagogs nav sniedzis apliecinājumu Izglītības likuma 52.panta ceturtajā daļā noteiktajam līdz katra mēneša 3.datumama, viņam sociālā atbalsta izmaksu pārtrauc. Pašvaldība iesniedz ministrijā pieprasījumu sociālā atbalsta finansēšanai trim mēnešiem. Par nākamajiem trim mēnešiem pašvaldība iesniedz pieprasījumu ik mēnesi. Pašvaldība no ministrijas saņem finansējumu un izmaksā pedagogam sociālo atbalstu trīs mēnešu apmērā un, sākot ar ceturto mēnesi, atbilstoši kritērijiem vēl trīs mēnešus, izmaksu, kā arī valsts sociālo apdrošināšanas iemaksu speciālajā budžetā veicot katru mēnesi.Pašvaldība iesniedz ministrijai atskaiti par izlietoto finansējumu viena mēneša laikā pēc sociālā atbalsta izmaksu pabeigšanas tās likvidētās vai reorganizētās izglītības iestādes pedagogiem. Projektā noteikta arī Valsts sociālās apdrošināšanas aģentūras (turpmāk – Aģentūra) dalība valsts sociālā atbalsta izmaksu administrēšanā. Pēc sociālās apdrošināšanas iemaksu saņemšanas, atbilstoši pašvaldības iesūtītajam sarakstam Aģentūra pārbauda, vai no pašvaldības saņemtajā sarakstā minētie pedagogi jau nesaņem vecuma pensiju un reģistrē sarakstā minētajiem pedagogiem valsts sociālās apdrošināšanas iemaksu objektu un valsts sociālās apdrošināšanas iemaksas. No personas tiks ieturētas valsts sociālās apdrošināšanas obligātās iemaksas pensiju un bezdarba apdrošināšanai atbilstoši noteikumiem par valsts sociālās apdrošināšanas iemaksu likmes sadalījumu pa valsts sociālās apdrošināšanas veidiem. Ministru kabineta 2017. gada 19. decembra noteikumi Nr.786 „Noteikumi par valsts sociālās apdrošināšanas iemaksu likmes sadalījumu pa valsts sociālās apdrošināšanas veidiem” nosaka, ka likme pensiju apdrošināšanai ir 24,50 % un bezdarba apdrošināšanai ir 1,84 %. Piemēram, pedagogam izmaksājamā atbalsta aprēķins, ieturot valsts sociālās apdrošināšanas obligātās iemaksas 26,34 % (24,50 + 1,84).Ņemot vērā to, ka noteikumu projektā minētais maksājums – sociālais atbalsts neietilpst likumā “Par iedzīvotāju ienākuma nodokli” (turpmāk – likums) ietverto ar iedzīvotāju ienākuma nodokli neapliekamo ienākumu veidu uzskaitījumā, tad saskaņā ar likuma 8.panta trešās daļas 21.punktu, tas ir apliekams ar iedzīvotāju ienākuma nodokli kā citi ienākumi, kas nav minēti likuma 9.pantā.Ņemot vērā, ka jau šobrīd valsts iestādes un pašvaldības pārskatu sagatavošanai, pārbaudei, parakstīšanai un iesniegšanai izmanto informācijas sistēmu “Ministriju, centrālo valsts iestāžu un pašvaldību budžeta pārskatu informācijas sistēma” (turpmāk – ePārskatu sistēma), noteikumu projekts paredz, ka arī 2., 3. un 4.pielikumi iesniedzami, izmantojot minēto informācijas sistēmu. Tāpat noteikumu projektā paredzētie pielikumi strukturizēti, lai tādējādi nodrošinātu vienādas informācijas sniegšanu ePārskatu sistēmas lietotājiem. Ministrija par pieprasījuma saņemšanu par valsts sociālo atbalstu pedagogiem (2.pielikums) no pašvaldībām ePārskatu sistēmā pārliecību gūs pēc ePārskatu sistēmas statusa “Parakstīts (vadītāja paraksts)”. Ministrija piecu darbdienu laikā izvērtēs iesniegto pieprasījumu un apstiprinās ePārskatu sistēmā ar statusu “Pieņemt”, tādejādi pašvaldībām nodrošinot informāciju, ka valsts sociālā atbalsta apmērs tiks piešķirts. Pašvaldība ePārskatu sistēmā iesniegs pārskatu par valsts sociālā atbalsta izmaksu izlietojumu (4.pielikums) ar ePārskatu sistēmas statusu “Parakstīts (vadītāja paraksts)” un ministrija pēc informācijas atbilstības noteikumu prasībām ePārskatu sistēmā varēs piešķirt statusu “Pieņemt”. Pašvaldība, iesniedzot informāciju par pedagogiem, kas saņem valsts sociālo atbalstu (3.pielikums), aģentūrai, ePārskatu sistēmā apstiprinās ar statusu “Parakstīts (vadītāja paraksts)”, savukārt aģentūra pēc informācijas pārbaudes apstiprinās ePārskatu sistēmā ar statusu “Pieņemt”.Ja izveidojies valsts sociālā atbalsta neizmantotais atlikums, tad pašvaldība piecu darba dienu laikā pēc pārskata akceptēšanas ePārskatos pārskaita atlikumu uz ministrijas pamatbudžeta izdevumu kontu, no kura veikts sociālā atbalsta finansējuma ieskaitījums. Ja atlikums veidojies iepriekšējā saimnieciskajā gadā, ministrija saņemto atmaksu pārskaita valsts budžeta ieņēmumos atbilstoši noteikumos par asignējumu piešķiršanas un izpildes kārtību noteiktajam. Ja par personu veiktas, bet nav reģistrētas valsts sociālās apdrošināšanas obligātās iemaksas tādēļ, ka personai ir piešķirta vecuma pensija vai bezdarbnieka pabalsts, vai persona ir sociāli apdrošināta kā darba ņēmējs, pašnodarbinātais vai saņem autoratlīdzību, tad saskaņā ar likumu Par valsts sociālo apdrošināšanu Aģentūra viena gada laikā atmaksā attiecīgajai pašvaldībai veikto, bet nereģistrēto valsts sociālās apdrošināšanas obligāto iemaksu nereģistrēto daļu.Pēc ministrijas rīcībā esošajiem datiem 2018.gadā, sākot ar 1.martu plānots reorganizēt vai likvidēt 42 vispārējās pamatizglītības un vispārējās vidējās izglītības iestādes (sniegts ministrijas saskaņojums līdz 2018.gada martam). Šajās izglītības iestādēs pedagogu skaits, kuri potenciāli varētu kvalificēties sociālā atbalsta saņemšanai, ir 77 pedagogi. Pēc ministrijas rīcībā esošās informācijas katrai pašvaldībai izglītības iestāžu reorganizācijas vai likvidācijas gadījumā būtu izvērtējami aptuveni viens līdz seši uz sociālo atbalstu pretendējušie pedagogi.Pašlaik vēl nav stājies spēkā neviens pašvaldības lēmums par pamatizglītības vai vidējās izglītības iestādes reorganizāciju vai slēgšanu. Lai pierādītu apdrošināšanas periodu, personai jāiesniedz dokumenti, kas apliecina, ka kopējais pedagoga darba stāžs valsts un pašvaldības izglītības iestādēs, kas īsteno vispārējās izglītības programmas, ir vismaz 25 gadi. Minētie dokumenti var būt, piemēram, darba līgumi, darba grāmatiņa, izziņa no Aģentūras, izziņa no VID un citi darba stāžu apliecinoši dokumenti. Līdz 1995.gada 31.decembrim prasības dokumentiem ir noteiktas 2002.gada 23.aprīļa Ministru kabineta noteikumos Nr. 165 „Apdrošināšanas periodu pierādīšanas, aprēķināšanas un uzskaites kārtība. Informāciju par to, vai pedagogs negūst ienākumus no algota darba kādā citā izglītības iestādē, pašvaldība var iegūt valsts izglītības informācijas sistēmā (VIIS), par to, vai pedagogs neveic komercdarbību, atbilstoši Komercdarbības likuma 7.pantā noteiktam, ka ikvienam ir tiesības iepazīties ar komercreģistra ierakstiem un komercreģistra iestādei iesniegtajiem dokumentiem, par saimnieciskās darbības veicēja reģistrācijas statusu vai informāciju par fiziskām personām, kuras veic saimniecisko darbību un ir reģistrētas VID Nodokļu maksātāju reģistrā, ir iespējams pārliecināties sadaļā “VID publiskojamo datu bāze/Saimnieciskās darbības veicēji”, par to, vai pedagogs nesaņem vecuma pensiju un bezdarbnieka pabalstu atbilstoši Likuma Par apdrošināšanu bezdarba gadījumam un Likuma par valsts pensijām noteiktajam. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Projekts paredz sniegt valsts sociālo atbalstu tiem pedagogiem, kuriem līdz pensionēšanās vecuma sasniegšanai ir mazāk nekā trīs gadi un kopējais pedagoga darba stāžs valsts un pašvaldības izglītības iestādēs, kas īsteno vispārējās izglītības programmas, ir vismaz 25 gadi, tai skaitā pēdējie pieci gadi pirms izglītības iestādes likvidācijas vai reorganizācijas nostrādāti pašvaldības izglītības iestādē, kas īsteno vispārējās pamatizglītības vai vispārējās vidējās izglītības programmas. |
| 2. | Tiesiskā regulējuma ietekme uz tautsaimniecību un administratīvo slogu |  Projekts nerada vērā ņemamu ietekmi uz tautsaimniecību, jo to pedagogu skaits, kuri izglītības iestādes reorganizācijas vai likvidācijas gadījumā zaudēs darbu un kuriem līdz pensijas vecuma sasniegšanai atlikuši mazāk nekā trīs gadi, visā valstī ir aptuveni vidēji 75 pedagogi viena gada laikā. |
| 3. | Administratīvo izmaksu monetārs novērtējums | Provizoriski pēc ministrijas rīcībā esošās informācijas, sākot ar 2018.gada 1.martu uz sociālo atbalstu varētu pretendēt vidēji 77 pedagogi. Attiecīgi 2019.gadā – 87, bet 2020.gadā 60 pedagogi, vidēji – 75 pedagogi gadā. Iesnieguma sagatavošana vienam pedagogam (4 eks.):kanceleja (toneris, papīrs) = 0,04 euroPrintera Epson AcuLaser M2400 (jauda – 8000 lapas) viena tonera izmaksas = 220,- euro, kur 1 lapa = 0,03 euro;Papīra pakas izmaksas = 2.67 euro, kur 1 lapa = 0,01 euro. Iesniegumam nepieciešamas 4 lapas jeb 0,16 euro.Kopējās izmaksas 75 pedagogiem = 12,00 euro.iesnieguma aizpildīšana (0.5 stundas) = 3.75 euro (ja valstī noteiktā vidējā darba samaksa stundā ir 7.5 euro)\*.Kopējās izmaksas 75 pedagogiem = 281,25euro.Dokumentu sagatavošana par vienu pedagogu un atskaites sagatavošana sociālā atbalsta izmaksu beigāspašvaldības atbildīgās amatpersonas darbs (2 stundas) = 15 euro (ja valstī noteiktā vidējā darba samaksa stundā ir 7.5 euro);Kopējās izmaksas par 75 pedagogiem = 1125 euro.Lai nodrošinātu tikai Izglītības un zinātnes ministrijas piešķirtā atbalsta izmaksu, no reorganizējamo izglītības iestāžu dibinātāja – pašvaldības ir nepieciešama procesa administrēšana.Atalgojums vienai amata vietai vienam mēnesim – 950.00euro, vienam gadam 11 400.00 euro;* Vispārējām piemaksām (10%) vienam mēnesim – 95.00 euro, vienam gadam -1 140.00 euro;
* Prēmijām un naudas balvām (10%) vienam mēnesim 95.00euro, vienam gadam 1 140.00 euro;
* Sociālām garantijām (apdrošināšana, obligātās veselības pārbaude un brilles) (5%) vienam mēnesim – 47.50euro, vienam gadam – 570.00 euro;
* Sociālajam nodoklim (24.09%) vienam mēnesim 286.07 euro, vienam gadam – 3432,84 euro.

Kopā atlīdzībai (EKK 1000) vienam mēnesim – 1 473.57 euro, vienam gadam – 17 682,84 euro; tai skaitā atalgojums (EKK 1100) vienam mēnesim – 1 140.00euro, vienam gadam – 13 680.00euro.Kopā atlīdzībai trīs gados nepieciešami 53 048.52 euro.\**Euro*stat dati 2017. gads |
| 4. | Atbilstības izmaksu monetārs novērtējums | Projekts neparedz atbilstības prasību nodrošināšanu. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| 1 | 2 | 3 | 4 | 5 | 6 | 7 | 8 |
|  | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1. Budžeta ieņēmumi | **329 520** | **0** | **372 316** | **0** | **256 769** | **0** | **-256 769** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 329 520 | 0 | 372 316 | 0 | 256 769 | 0 | -256 769 |
| IZM budžeta apakšprogramma 01.15.00 „Sociālā atbalsta programma vispārējās izglītības pedagogiem” | 329 520 | 0 | 372 316 | 0 | 256 769 | 0 | -256 769 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **329 520** | 0 | **372 316** | 0 | **256 769** | 0 | -256 769 |
| 2.1. valsts pamatbudžets | 329 520 | 0 | 372 316 | 0 | 256 769 | 0 | -256 769 |
| IZM budžeta apakšprogramma 01.15.00 „Sociālā atbalsta programma vispārējās izglītības pedagogiem” | 329 520 | 0 | 372 316 | 0 | 256 769 | 0 | -256 769 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 |  0 |  0 |  0 |  0 |  0 |  0 |
| 5. Precizēta finansiālā ietekme |  0 |  0 |  0 |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Noteikumu projekts īstenojams likumā “Par valsts budžetu 2018.gadam” ministrijas pamatbudžeta apakšprogrammā 01.15.00 „Sociālā atbalsta programma vispārējās izglītības pedagogiem” pieejamā finansējuma ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzēts palielināt amatu vietu skaitu. |
| 8. Cita informācija | Līdzekļi programmai „Sociālā atbalsta programma vispārējās izglītības pedagogiem” ir paredzēti 2018-2020.gada budžetā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Izglītības likums. |
| 2. | Atbildīgā institūcija |  |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pirms projekta izstrādes tika veikta esošās situācijas izpēte, lai noskaidrotu riskus, ko varētu radīt izglītības iestāžu tīkla sakārtošana. Ministrija sagatavoja gan informatīvo ziņojumu, gan Grozījumus Izglītības likumā. Pēc projekta apstiprināšanas Ministru kabinetā ministrija iepazīstinās pašvaldību pārstāvjus ar jauno normatīvo aktu, kā arī ievietos to ministrijas mājaslapā. |
| 2. | Sabiedrības līdzdalība projekta izstrādē | Diskusijā par izglītības iestāžu reorganizācijas vai likvidācijas radīto ietekmi uz pedagogu nodarbinātību aktīvi piedalījās Latvijas Pašvaldību savienība un Latvijas izglītības un zinātnes darbinieku arodbiedrība. |
| 3. | Sabiedrības līdzdalības rezultāti | Diskusijās par izmaiņām Izglītības likumā gūtās atziņas un priekšlikumi atbilstoši valsts finansiālajām iespējām ietverti arī šajā projektā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās pašvaldības, ministrija un Valsts sociālās apdrošināšanas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar projektu netiek paplašinātas ministrijai normatīvajos aktos noteiktās funkcijas. |
| 3. | Cita informācija | Nav. |

 Izglītības un zinātnes ministrs Kārlis Šadurskis

 Vīza:

 Valsts sekretāre Līga Lejiņa

13.03.18.

2370 vārdi

Bašķere 67047835,

baiba.bašķere@izm.gov.lv